mar 18 2019\t/\nProteklog vikenda, je u Beogradu održano treće završno kolo Kupa SS Srbije po B programu na kome je nastupilo sedam takmičara Streljačke družine ''Pančevo 1813'', sa trenerima Sinišom Veljkovićem za pušku i Branislavom Parezanovićem za pištolj.\nAleksa Rakonjac je sa 182 kruga osvojio peto mesto i 6 bodova, vazdušnom puškom''Zastava'' u konkurenciji pionira, ali je i dalje prvi na listi finalista sa osvojenih 30 bodova. Za finalno takmičenje pionira koje će se održati u Pančevu 30.marta 2019.godine u zgradi Streljačke družine ''Pančevo 1813'' u ulici Bore Stankovića 2, plasirala se i Aleksina mlađa sestra, Iva Rakonjac, sa ukupno 9 bodova, a u ovom kolu je zaradila jedan bod sa 179 krugova. Pet bodova je osvojila i Teodora Kondić za šesto mesto sa 180 krugova, ali je u ukupnom plasmanu jedanaesta, pošto nije nastupila na prva dva kola zbog povrede ruke, i ujedno je prva rezerva ukoliko izostane neko od deset finalista.\nMore in this category: « RUKOMET: Dinamo poražen od Metaloplastike rezultatom 32:30\tDŽUDO: Medalje za pančevce na međunarodnom turniru "Mladost Evrope" »